
68                                                   DR.31.3.2015                         

 

 

 

■1610 

Walau bagaimanapun kenaikan kadar yuran pelupusan (tipping fee) sebanyak 
RM20.20 satu tan ini akan ditanggung oleh Kerajaan Persekutuan. Peruntukan ini 
disalurkan oleh Kementerian Kewangan kepada Dewan Bandaraya Kuala Lumpur melalui 
Kementerian Wilayah Persekutuan. Permohonan oleh Kementerian Wilayah Persekutuan 
yang bagi menampung kenaikan kadar yuran pelupusan tipping fee sebanyak RM20.20 
satu tan bagi tahun 2012 hingga 2013 telah berjumlah sebanyak RM34,375,654.18 dibuat 
pada 7 Februari tahun 2014.   

 Justeru, untuk memaklumkan kepada Yang Berhormat, yang sebenarnya Dewan 
Bandaraya Kuala Lumpur bayar, tapi kita hanya bayar dengan kadar RM28.80.  Pada 
Februari 2014, Kementerian Kewangan telah meluluskan peruntukan tambahan sebanyak 
RM34,375,654.18 bagi tahun tunggakan yuran pelupusan (tipping fee) dari Januari 2012 
hingga Disember 2013. Tuan Pengerusi, kesimpulannya kenaikan yuran pelupusan (tipping 
fee) di tapak pelupusan sisa Bukit Tagar daripada RM28.80 satu tan kepada RM49.00 satu 
tan, bermula pada 1 Januari 2012.  Kenaikan kadar yuran pelupusan (tipping fee) sebanyak 
RM20.20 satu tan telah dipersetujui ditanggung oleh Kerajaan Persekutuan dengan 
peruntukan yang di salur melalui Kementerian Wilayah Persekutuan.  

 DBKL hanya menanggung kadar yuran pelupusan (tipping fee) sebanyak 
RM28.80.  Berkenaan dengan soalan yang telah dibangkitkan oleh Yang Berhormat 
Titiwangsa, berkenaan dengan tarikh dan sebagainya.  Untuk makluman Ahli Yang 
Berhormat Titiwangsa, ini terpulang kepada KPKT. Kita hanya menggunakan fasiliti yang 
telah diarah oleh Jabatan Sisa Pepejal untuk kita gunakan Bukit Tagar.  Berkenaan dengan 
kawasan, begitu juga berkenaan dengan kawasan, insinerator dan sebagainya, ini 
sepatutnya ditanya kepada pihak KPKT. Oleh sebab Dewan Bandaraya Kuala Lumpur 
hanya akan mengikut apa yang telah diminta oleh Jabatan Sisa Pepejal untuk kita 
laksanakan pelupusan tanah.  Jadi, dia tidak ada berkaitan dengan Kementerian Wilayah 
Persekutuan dan tidak ada kena mengena dengan perbelanjaan yang telah kita minta 
tambah hari ini. Ini semua di bawah Kementerian KPKT. Sekian, terima kasih. 

 Dr. Ong Kian Ming [Serdang]:  Yang Berhormat Menteri, hendak tanya sedikit 
sahaja. 

 Tuan Pengerusi [Dato' Haji Ismail bin Haji Mohamed Said]: Ya, Yang 
Berhormat Serdang. 

 Dr. Ong Kian Ming [Serdang]: Yang Berhormat Menteri, saya rasa jikalau 
Kementerian Wilayah Persekutuan mesti bayar lebih akibat daripada, sebagai satu contoh, 
kenaikan kos konsesi KUB Enviro di Bukit Tagar ataupun pembinaan loji insinerator. Saya 
rasa tanggungjawab ini tidak boleh dialihkan kepada KPKT sahaja. Oleh sebab yang keluar 
duit adalah daripada bajet Kementerian Wilayah Persekutuan. Jadi Yang Berhormat 
Menteri, boleh beri pandangan tidak tentang isu ini?  

 Datuk Seri Tengku Adnan Tengku Mansor: Untuk makluman Ahli Yang 
Berhormat Serdang, seperti yang telah saya sebutkan tadi bahawa kita telah diarah untuk 
bekerjasama dengan Jabatan Sisa Pepejal. Jabatan Sisa Pepejal di bawah Kementerian 
KPKT akan memastikan bahawa apa yang dikehendaki, apa yang patut dilaksanakan untuk 
pembuangan sisa-sisa pepejal dan juga sampah ini diuruskan oleh Kementerian 
Perumahan dan Kerajaan Tempatan. Kita merupakan hanya salah satu pengguna fasiliti 
yang akan disediakan oleh Kementerian Perumahan dan Kerajaan Tempatan. Jika mereka 
hendak bangunkan insinerator ataupun mereka minta kita hantar kepada landfill, kita akan 
laksanakan dan kita akan bincang dengan pihak Kementerian Perumahan dan Kerajaan 
Tempatan terhadap kadar yang sesuai untuk kita bayar.  

 Memang betul seperti apa yang Yang Berhormat Hulu Langat telah sebutkan tadi, 
tiap-tiap PBT diarah untuk membayar kos untuk melupuskan sampah. Terima kasih.  

 Dr. Ong Kian Ming [Serdang]: Akan tetapi Yang Berhormat Menteri, saya hendak 
beri satu contoh. Jikalau KPKT mengarahkan kementerian untuk bayar, misalnya RM1 
bilion setiap tahun untuk melupuskan sampah akibat daripada pembinaan loji insinerator, 
adakah kementerian akan kata, “Okey, ini keputusan oleh KPKT, kami akan terima saja.”  
Tidak ada input langsung.  



#1610. Walau bagaimanapun kenaikan kadar yuran pelupusan (tipping fee) sebanyak RM20.20 satu tan ini akan ditanggung oleh Kerajaan Persekutuan. Peruntukan ini disalurkan oleh Kementerian Kewangan kepada Dewan Bandaraya Kuala Lumpur melalui Kementerian Wilayah Persekutuan. Permohonan oleh Kementerian Wilayah Persekutuan yang bagi menampung kenaikan kadar yuran pelupusan tipping fee sebanyak RM20.20 satu tan bagi tahun 2012 hingga 2013 telah berjumlah sebanyak RM34,375,654.18 dibuat pada 7 Februari tahun 2014. Justeru, untuk memaklumkan kepada Yang Berhormat, yang sebenarnya Dewan Bandaraya Kuala Lumpur bayar, tapi kita hanya bayar dengan kadar RM28.80. Pada Februari 2014, Kementerian Kewangan telah meluluskan peruntukan tambahan sebanyak RM34,375,654.18 bagi tahun tunggakan yuran pelupusan (tipping fee) dari Januari 2012 hingga Disember 2013. Tuan Pengerusi, kesimpulannya kenaikan yuran pelupusan (tipping fee) di tapak pelupusan sisa Bukit Tagar daripada RM28.80 satu tan kepada RM49.00 satu tan, bermula pada 1 Januari 2012. Kenaikan kadar yuran pelupusan (tipping fee) sebanyak RM20.20 satu tan telah dipersetujui ditanggung oleh Kerajaan Persekutuan dengan peruntukan yang di salur melalui Kementerian Wilayah Persekutuan. DBKL hanya menanggung kadar yuran pelupusan (tipping fee) sebanyak RM28.80. Berkenaan dengan soalan yang telah dibangkitkan oleh Yang Berhormat Titiwangsa, berkenaan dengan tarikh dan sebagainya. Untuk makluman Ahli Yang Berhormat Titiwangsa, ini terpulang kepada KPKT. Kita hanya menggunakan fasiliti yang telah diarah oleh Jabatan Sisa Pepejal untuk kita gunakan Bukit Tagar. Berkenaan dengan kawasan, begitu juga berkenaan dengan kawasan, insinerator dan sebagainya, ini sepatutnya ditanya kepada pihak KPKT. Oleh sebab Dewan Bandaraya Kuala Lumpur hanya akan mengikut apa yang telah diminta oleh Jabatan Sisa Pepejal untuk kita laksanakan pelupusan tanah. Jadi, dia tidak ada berkaitan dengan Kementerian Wilayah Persekutuan dan tidak ada kena mengena dengan perbelanjaan yang telah kita minta tambah hari ini. Ini semua di bawah Kementerian KPKT. Sekian, terima kasih. Dr. Ong Kian Ming [Serdang]: Yang Berhormat Menteri, hendak tanya sedikit sahaja. Tuan Pengerusi [Dato' Haji Ismail bin Haji Mohamed Said]: Ya, Yang Berhormat Serdang. Dr. Ong Kian Ming [Serdang]: Yang Berhormat Menteri, saya rasa jikalau Kementerian Wilayah Persekutuan mesti bayar lebih akibat daripada, sebagai satu contoh, kenaikan kos konsesi KUB Enviro di Bukit Tagar ataupun pembinaan loji insinerator. Saya rasa tanggungjawab ini tidak boleh dialihkan kepada KPKT sahaja. Oleh sebab yang keluar duit adalah daripada bajet Kementerian Wilayah Persekutuan. Jadi Yang Berhormat Menteri, boleh beri pandangan tidak tentang isu ini?. Datuk Seri Tengku Adnan Tengku Mansor: Untuk makluman Ahli Yang Berhormat Serdang, seperti yang telah saya sebutkan tadi bahawa kita telah diarah untuk bekerjasama dengan Jabatan Sisa Pepejal. Jabatan Sisa Pepejal di bawah Kementerian KPKT akan memastikan bahawa apa yang dikehendaki, apa yang patut dilaksanakan untuk pembuangan sisa-sisa pepejal dan juga sampah ini diuruskan oleh Kementerian Perumahan dan Kerajaan Tempatan. Kita merupakan hanya salah satu pengguna fasiliti yang akan disediakan oleh Kementerian Perumahan dan Kerajaan Tempatan. Jika mereka hendak bangunkan insinerator ataupun mereka minta kita hantar kepada landfill, kita akan laksanakan dan kita akan bincang dengan pihak Kementerian Perumahan dan Kerajaan Tempatan terhadap kadar yang sesuai untuk kita bayar. Memang betul seperti apa yang Yang Berhormat Hulu Langat telah sebutkan tadi, tiap-tiap PBT diarah untuk membayar kos untuk melupuskan sampah. Terima kasih. Dr. Ong Kian Ming [Serdang]: Akan tetapi Yang Berhormat Menteri, saya hendak beri satu contoh. Jikalau KPKT mengarahkan kementerian untuk bayar, misalnya RM1 bilion setiap tahun untuk melupuskan sampah akibat daripada pembinaan loji insinerator, adakah kementerian akan kata, "Okey, ini keputusan oleh KPKT, kami akan terima saja." Tidak ada input langsung.